CELEX: 52021DP0364
Language: lv
Date: 2021-09-14 00:00:00
Title: Eiropas Parlamenta 2021. gada 14. septembra lēmums par pieprasījumu aizstāvēt Guy Verhofstadt privilēģijas un imunitāti (2021/2030(IMM))

11.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 117/188
            
         
      P9_TA(2021)0364
      Pieprasījums aizstāvēt Guy Verhofstadt privilēģijas un imunitāti
      Eiropas Parlamenta 2021. gada 14. septembra lēmums par pieprasījumu aizstāvēt Guy Verhofstadt privilēģijas un imunitāti (2021/2030(IMM))
      (2022/C 117/19)
      
         Eiropas Parlaments,
      
                  —
               
               
                  ņemot vērā 2021. gada 24. marta plenārsēdē paziņoto Guy Verhofstadt2021. gada 12. marta pieprasījumu aizstāvēt viņa privilēģijas un imunitāti saistībā ar uzsākto krimināllietu Procura Distrettuale della Repubblica presso il Tribunale di Trento (Itālija),
               
            
                  —
               
               
                  pēc Guy Verhofstadt uzklausīšanas saskaņā ar Reglamenta 9. panta 6. punktu,
               
            
                  —
               
               
                  ņemot vērā Protokola Nr. 7 par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
               
            
                  —
               
               
                  ņemot vērā Eiropas Savienības Tiesas 2008. gada 21. oktobra, 2010. gada 19. marta, 2011. gada 6. septembra, 2013. gada 17. janvāra un 2019. gada 19. decembra spriedumu (1),
               
            
                  —
               
               
                  ņemot vērā Reglamenta 5. panta 2. punktu, 7. un 9. pantu,
               
            
                  —
               
               
                  ņemot vērā Juridiskās komitejas ziņojumu (A9-0238/2021),
               
            
                  A.
               
               
                  tā kā Eiropas Parlamenta deputāts Guy Verhofstadt ir pieprasījis aizstāvēt viņa parlamentāro imunitāti kriminālprocesā, kas pret viņu tiks ierosināts Procura Distrettuale della Repubblica presso il Tribunale di Trento (Itālija) par iespējamu neslavas celšanu, izmantojot sociālo tīklu; tā kā Procura Distrettuale della Repubblica presso il Tribunale di Trento pabeidza iepriekšējo izmeklēšanu šajā lietā 2020. gada 22. decembrī;
               
            
                  B.
               
               
                  tā kā 2020. gada 13. februārīGuy Verhofstadt savā Twitter profilā publicēja šādu tvītu: “Mateio Salvini pēc tam, kad Gregoretti bija izglābis migrantus, ir spiests maksāt sodu par migrantu nelikumīgu turēšanu jūrā. Bravo Itālija! Ir jāīsteno taisnīgums. Cerams, ka tas pats notiks arī viņa milzīgās korupcijas dēļ, kas saistīta ar slēptajām komisijas maksām par Krievijas naftu!”;
               
            
                  C.
               
               
                  tā kā, izsakot šos komentārus, Guy Verhofstadt esot nomelnojis Itālijas parlamenta deputātu, kā tas paredzēts Itālijas Kriminālkodeksa 595. panta 1. un 3. punktā;
               
            
                  D.
               
               
                  tā kā saskaņā ar 7. protokola par privilēģijām un imunitāti Eiropas Savienībā 8. pantu attiecībā uz Eiropas Parlamenta locekļiem neveic izmeklēšanas darbības, viņus aizturēt vai uzsākt tiesvedību sakarā ar viedokli, ko viņi pauduši, vai balsojumu, ko viņi veikuši, pildot pienākumus;
               
            
                  E.
               
               
                  tā kā Parlamentam ir plaša rīcības brīvība attiecībā uz to, kādā veidā tas vēlas pieņemt lēmumu attiecībā uz pieteikumu par imunitātes aizstāvēšanu (2);
               
            
                  F.
               
               
                  tā kā saskaņā ar Reglamenta 5. pantu, īstenojot savas pilnvaras attiecībā uz privilēģijām un imunitāti, Parlaments rīkojas tā, lai saglabātu savu demokrātiskas likumdevējas asamblejas integritāti un nodrošinātu deputātu neatkarību, viņiem veicot savus pienākumus;
               
            
                  G.
               
               
                  tā kā paziņojums, ko deputāts sniedzis ārpus Eiropas Parlamenta, var būt atzinums, kas pausts, pildot savus pienākumus 7. protokola par privilēģijām un imunitāti Eiropas Savienībā 8. panta nozīmē, ja tajā ietverts subjektīvs novērtējums, kam ir tieša un acīmredzama saistība ar deputāta pienākumu izpildi Eiropas Parlamentā; tā kā tādēļ tas, vai tas tā ir, jānosaka, izvērtējot paziņojuma raksturu un saturu, nevis vietu, kur tas izdarīts;
               
            
                  H.
               
               
                  tā kā paziņojuma īpašais raksturs, kā arī tā saturs būtu jāizvērtē, ņemot vērā arī tā kontekstu un attiecīgo lomu un funkcijas, kādā deputāts to ir veicis;
               
            
                  I.
               
               
                  tā kā Guy Verhofstadt tvītā savus paziņojumus nepārprotami izteicis kā Eiropas Parlamenta deputāts no viņa oficiālā Twitter konta, kas, pēc G. Verhofstadt domām, ir paredzēts vienīgi viņa politiskajai komunikācijai saistībā ar viņa kā Eiropas Parlamenta deputāta pilnvaru īstenošanu;
               
            
                  J.
               
               
                  tā kā pašlaik politiskās debates, kurās Eiropas Parlamenta deputāti piedalās savu pilnvaru īstenošanā, arvien biežāk notiek arī ārpus Parlamenta telpām, tostarp internetā vai izmantojot sociālo tīklu pakalpojumus, piemēram, Twitter;
               
            
                  K.
               
               
                  tā kā šis paziņojums tika pausts plašākā politisko debašu kontekstā, kuru temats atkārtojas Eiropas Parlamenta plenārsēdē, kā arī tika apspriests daudzos preses dienestos;
               
            
                  L.
               
               
                  tā kā šajā sakarībā Guy Verhofstadt pauda līdzīgus viedokļus internetā gan pirms, gan pēc apspriežamā Twitter paziņojuma, piemēram, Facebook 2019. gada janvārī, vairāk nekā gadu pirms Twitter paziņojuma, attiecībā uz M. Salvini iespējamām saiknēm ar Krieviju (3), vai kad G. Verhofstadt vairākus mēnešus vēlāk līdzīgā politiskajā kontekstā nāca klajā ar paziņojumiem plenārsēdes debatēs par stāvokli Savienībā 2020. gada 16. septembrī;
               
            
                  M.
               
               
                  tā kā, ņemot vērā iepriekš minēto, var uzskatīt, ka pastāv tieša un acīmredzama saikne starp apspriežamo paziņojumu un Guy Verhofstadt kā Eiropas Parlamenta deputāta pilnvarām;
               
            
               
                  1.
               
               
                  nolemj aizstāvēt Guy Verhofstadt privilēģijas un imunitāti;
               
            
               
                  2.
               
               
                  uzdod priekšsēdētājam šo lēmumu un atbildīgās komitejas ziņojumu nosūtīt kompetentajām Itālijas iestādēm un Guy Verhofstadt.
               
            
         (1)  Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23; Tiesas 2019. gada 19. decembra spriedums, Junqueras Vies, C-502/19, ECLI:EU:C:2019:1115.
      
         (2)  Lieta T-42/06, Gollnisch pret Parlamentu (atsauce sniegta iepriekš), 101. punkts.
      
         (3)  2019. gada 9. janvāra tvīts Facebook: “Salvini kungam šodien nepienākas t-krekla ar Putina attēlu! Tā vietā viņam pienākas policista forma. Taču Salvini kungs ir noslēdzis paktu ar Putina partiju “Vienotā Krievija” & Polijas tauta viņam nevar uzticēties.”